Syngnathinae

Syngnathinae on merinõelaliste alamsugukond merinõellaste sugukonnast. Siia kuuluvad kõik merinõellased peale merihobukeste. Alamssugukonda Syngnathinae kuuluvad kalad on kas väga pika peenikese kehaga (osadel liikidel nõelja kujuga) või täiesti omalaadse, kohati kummalise, vetikaid meenutava kujuga (narmaskalad). Kuid kõigile neile on iseloomulik pikk torujas ninamik ja hambutu suu, mis vee kiire sissetõmbumise teel imeb toitu. Täiskasvanud kalade pikkus jääb vahemikku 2,5–60 sentimeetrit. Saba on tavaliselt pikk, kuid sabauim on väike või puudub üldse. Samuti puuduvad kõhuuimed. Läänemeres elab ainult kaks merinõellaste liiki – harilik madunõel (Nerophis ophidion) ja harilik merinõel (Syngnathus typhle) – mõlemad nad kuuluvad alamsugukonda Syngnathinae, kuid erinevatesse perekondadesse. Mustas meres on levinud 6 Syngnathinae liiki. Ühte neist, punnpõsk-merinõela (Syngnathus nigrolineatus) on aga kohatud koguni Dnepris Kiievi kohal, sest merinõellased tungivad mõnikord järvedesse ja jõgedesse. Selsamal liigil on Kaspia meres evolutsiooni käigus isolatsiooni tõttu tekkinud alamliik. Mitmed alamasugukonna Syngnathinae kääbusvormid (inglise keeles on nende koondnimetuseks "pygmy pipehorses" ('pügmee-toruhobukesed')) moodustavad omaette parafüleetilise rühma Acentronurinae. Välimuselt meenutavad nad veidi merihobukesi, kuid ujuvad horisontaalasendis nagu merinõelad. Nende keha pikkus jääb enamasti vahemikku 5–8 sentimeetrit, erandina Kyonemichthyse isendid on suuruses umbes 2,7 sentimeetrit. Merihobukese-laadsete merinõellaste ("pygmy pipehorses") morfoloogilised andmed lubavad oletada, et nad on merinõellaste ("pipefishes") ja merihobukeste evolutsiooniline vahelüli. See aga tähendaks, et nad on püstasendis ujuvate merihobukeste vahetud eellased. Sellesse kääbusvormide rühma kuulub 4 perekonda: Acentronura Kaup, 1853 Amphelikturus Parr, 1930 Idiotropiscis Whitley, 1947 Kyonemichthys Gomon, 2007 Alamsugukonna Syngnathinae perekonnad: Acentronura Kaup, 1853 Amphelikturus Parr, 1930 Anarchopterus Hubbs, 1935 Apterygocampus Weber, 1913 Bhanotia Hora, 1926 Bryx Herald, 1940 Bulbonaricus Herald, 1953 Campichthys Whitley, 1931 Choeroichthys Kaup, 1856 Corythoichthys Kaup, 1853 Cosmocampus Dawson, 1979 Doryichthys Kaup, 1853 Doryrhamphus Kaup, 1856 Dunckerocampus Whitley, 1933 Enneacampus Dawson, 1981 Entelurus Duméril, 1870 Festucalex Whitley, 1931 Filicampus Whitley, 1948 Halicampus Kaup, 1856 Haliichthys Gray, 1859 Heraldia Paxton, 1975 Hippichthys Bleeker, 1849 Hypselognathus Whitley, 1948 Ichthyocampus Kaup, 1853 Idiotropiscis Whitely, 1947 Kaupus Whitley, 1951 Kimblaeus Dawson, 1980 Kyonemichthys Gomon, 2007 Leptoichthys Kaup, 1853 Leptonotus Kaup, 1853 Lissocampus Waite & Hale, 1921 Maroubra Whitley, 1948 Micrognathus Duncker, 1912 Microphis Kaup, 1853 Minyichthys Herald & Randall, 1972 Mitotichthys Whitley, 1948 Nannocampus Günther, 1870 Nerophis Rafinesque, 1810 Notiocampus Dawson, 1979 Penetopteryx Lunel, 1881 Phoxocampus Dawson, 1977 Phycodurus Gill, 1896 Phyllopteryx Swainson, 1839 Pseudophallus Herald, 1940 Pugnaso Whitley, 1948 Siokunichthys Herald, 1953 Solegnathus Swainson, 1839 Stigmatopora Kaup, 1853 Stipecampus Whitley, 1948 Syngnathoides Bleeker, 1851 Syngnathus Linnaeus, 1758 Trachyrhamphus Kaup, 1853 Urocampus Günther, 1870 Vanacampus Whitley, 1951 Ülaltoodud alamsugukonna Syngnathinae perekondade nimistus on 4 perekonda (Acentronura, Amphelikturus, Idiotropiscis ja Kyonemichthys), mis teistel andmetel süstematiseeritakse eelpool toodust erinevalt. Neid liigitatakse kas alamsugukonda Hippocampinae või siis moodustatakse neist eraldiseisev alamsugukond Acentronurinae. Loomade elu, kd 4, lk 305–307 Syngnathinae World Register of Marine Species Kuiter, R.H. (2000) Seahorses, Pipefishes and their Relatives – A Comprehensive Guide to Syngnathiformes. TMC Publishing, Chorleywood, UK. (Amazon.com) Nerida G. Wilson & Greg W. Rouse (2010). "Convergent camouflage and the non-monophyly of ‘seadragons’ (Syngnathidae: Teleostei): suggestions for a revised taxonomy of syngnathids". – Zoologica Scripta, 39, 551–558.